Príloha č.1 https://josephine.proebiz.com/sk/tender/40126/summary

**Opis predmetu zákazky**

**Názov zákazky:** Vyčerpanie, odvoz a likvidácia odpadovej a splaškovej vody v pobytovom tábore Rohovce

**Druh zákazky:** služba

**Hlavné miesto poskytovania služby:** Pobytový tábor v Rohovciach

**Opis predmetu zákazky:** Predmetom zákazky je vyčerpanie, odvoz a likvidácia odpadovej a splaškovej vody zo septiku Pobytového tábora v Rohovciach podľa objednávok objednávateľa. Predpokladané množstvo vyčerpania odpadovej a splaškovej vody je 180m³/mesiac.

|  |  |  |  |  |  |
| --- | --- | --- | --- | --- | --- |
| **P.č.** | **Popis** | **Merná** **jednotka** **(mj)** | **Cena za mj bez DPH v Eur** | **DPH** | **Cena za mj s DPH v Eur** |
| **1.** | Cena za vyčerpanie, odvoz a likvidáciu odpadovej a splaškovej vody  | 1 m³ |  |  |  |

***Pozn.: Cenu uvádzajte vrátane všetkých nákladov súvisiacich s poskytnutím služby (ako je doprava, manipulácia, odvoz, likvidácia,...).***

Cena musí byť počas trvania zákazky pevná a konečná. Ak uchádzač nie je platiteľom DPH, na túto skutočnosť v ponuke upozorní.

**Komunikácia:**

Verejný obstarávateľ bude pri komunikácii s uchádzačmi resp. záujemcami postupovať v zmysle § 20 zákona prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi. Uchádzač má možnosť registrovať sa do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID). Technické požiadavky na systém a informácie o registrácii a o používaní systému JOSEPHINE sú uvedené na webovom sídle systému https://josephine.proebiz.com v položke „Knižnica manuálov a odkazov“.)

Verejný obstarávateľ upozorňuje, že predkladanie ponúk je umožnené iba autentifikovaným uchádzačom. Spôsob zrealizovania autentifikácie je uvedený v dokumente „Manuál registrácie záujemcu/uchádzača“ na webovom sídle systému https://josephine.proebiz.com v položke „Knižnica manuálov a odkazov“)

**Lehota na predkladanie ponúk:**

**Dátum:** 19.05.2023

**Čas:** 15:30 hod.

**Spôsob predkladania ponúk:**

Formou predloženia ponuky do predmetnej zákazky v elektronickej forme v systéme JOSEPHINE umiestnenom na webovej adrese <https://josephine.proebiz.com>

**Podmienky účasti:**

Doklad o oprávnení poskytovať službu, ~~dodávať tovary, uskutočňovať stavebné práce~~ (živnostenské oprávnenie alebo výpis zo živnostenského registra alebo iné než živnostenské oprávnenie, vydané podľa osobitných predpisov alebo výpis z obchodného registra) alebo potvrdenie príslušného orgánu, v ktorom musí byť zapísaný predmet podnikania oprávňujúci uchádzača na dodanie požadovaného predmetu zákazky – neoverená kópia.

**Kritériá vyhodnotenia ponúk:**

Najnižšia cena.

Na základe výsledku vyhodnotenia ponúk bude určený úspešný uchádzač. Neúspešných uchádzačov bude verejný obstarávateľ informovať o výsledku vyhodnotenia ponúk.

**Podmienky týkajúce sa zmluvy:**

Výsledkom predloženia cenovej ponuky pre účely zistenia predpokladanej hodnoty zákazky môže byť zmluva a objednávky podľa potreby verejného obstarávateľa na poskytnutie služby. Verejný obstarávateľ si vyhradzuje právo na základe výsledkov tohto postupu zadávania zákazky nevystaviť objednávku, resp. neuzavrieť zmluvu. Preddavok ani zálohová platba sa neposkytuje. Úhrada za predmet zákazky bude realizovaná formou bezhotovostného platobného styku prostredníctvom finančného úradu verejného obstarávateľa po dodaní predmetu obstarávania na základe objednávky.

Dôvody na zrušenie použitého postupu zdávania zákazky:

 Verejný obstarávateľ môže zrušiť použitý postup zadávania zákazky z nasledovných dôvodov:

* nebude predložená ani jedna ponuka,
* ani jeden uchádzač nesplní podmienky účasti,
* ani jedna z predložených ponúk nebude zodpovedať určeným požiadavkám vo výzve na predkladanie ponúk,
* ak sa zmenili okolnosti, za ktorých sa vyhlásilo toto verejné obstarávanie.

V Trnave, dňa 09.05.2023